CELEX: C2005/229/13
Language: fi
Date: 2005-09-17 00:00:00
Title: Asia C-274/05: Euroopan yhteisöjen komission 4.7.2005 Helleenien tasavaltaa vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/6
            
         Euroopan yhteisöjen komission 4.7.2005 Helleenien tasavaltaa vastaan nostama kanne
   (Asia C-274/05)
   (2005/C 229/13)
   Oikeudenkäyntikieli: kreikka
   Euroopan yhteisöjen komissio on nostanut 4.7.2005 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehinä ovat oikeudellisen osaston virkamiehet Georgios Savvos ja Hans Støvbæak ja prosessiosoite on Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Helleenien tasavalta, joka
               
                           —
                        
                        
                           ei ole tunnustanut tutkintotodistuksia, joita toisen jäsenvaltion toimivaltaiset viranomaiset antavat sellaisten opintojen perusteella, jotka perustuvat tutkintotodistusten tunnustamista koskeviin sopimuksiin,
                        
                     
                           —
                        
                        
                           on säätänyt korvaavien toimien määräämisestä direktiivissä sallittuja useimmissa tapauksissa
                        
                     
                           —
                        
                        
                           antaessaan korkeammasta koulutuksesta annettavien todistusten ammatillisen vastaavuuden tunnustamisesta vastaavan lautakunnan tehtäväksi tutkia, ”kuuluuko opetusta antava laitos, jossa hakijan ammatillinen koulutus on hankittu, korkeampaan koulutukseen”, sekä missä määrin ”hakijalla on tarvittavaa ammatillista kokemusta siinä tapauksessa, että koulutuksen kesto on vähintään vuotta lyhyempi kuin saman ammatin harjoittamiseksi Kreikassa edellytetyn koulutuksen kesto”
                        
                     
                           —
                        
                        
                           ei ota huomioon ammattipätevyyden, joka on hankittu jossain toisessa jäsenvaltiossa, ammatillista tunnustamista, siltä osin kuin kyse on työskentelystä julkisella sektorilla ja rekisteröitymisestä Kreikan tekniseen kamariin
                        
                     
                           —
                        
                        
                           vaatii esittämään Kreikan konsulaattiviranomaisen oikeaksi todistamat asiakirjat, jotka ulkoasiainministeriö tai asianajaja on kääntänyt, Kreikan tekniseen kamariin rekisteröitymistä varten,
                        
                     ei ole noudattanut vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annetun direktiivin 89/48/ETY (1) 1, 3, 4, 7, 8 ja 10 artiklan mukaisia velvoitteitaan,
            
         
               —
            
            
               velvoittaa Helleenien tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio arvostelee Helleenien tasavaltaa siitä, että se ei ole oikealla tavalla pannut täytäntöön sisäisessä oikeusjärjestyksessään direktiivin 89/48/ETY säännöksiä.
   
      (1)  EYVL L 19, 24.1.1989.